Materská škola č. 21, 013 32 Svederník

Zápisnica z rodičovského združenia dňa 3.9.2026


Prítomní: viď. podpisová listina

Program zasadnutia:

1. Privítanie, predstavenie pedagogického zboru, pána starostu a vedúcej školskej jedálne
2. Oboznámenie so školským poriadkom
3. Krúžok anglického jazyka – zisťovanie záujmu
4. Odsúhlasenie prevádzkovej doby
5. Prezentácia školských akcií za minulý školský rok
6. Informácie o školských akciách v školskom roku 2026/2027
7. Vyúčtovanie a informácie o poplatkoch, schválenie príspevku ZRŠ, voľba nového pokladníka ZRŠ 
8. Voľba člena do Rady školy
9. Informácie o predškolákoch a nový spôsob ospravedlňovania detí
10. Školská jedáleň – poplatky
11. Dobrovoľné zabezpečenie hygienických potrieb
12. Zabezpečenie obcou – výmena matracov
13. Dodržiavanie príchodu do MŠ do 8.00 hod.
14. Diskusia
15. Poďakovanie všetkým prítomným za účasť


Priebeh stretnutia

1. Pani riaditeľka privítala všetkých prítomných, predstavila pedagogický zbor, pána starostu obce a vedúcu školskej jedálne a oboznámila prítomných s programom stretnutia. 

2. Pani riaditeľka oboznámila rodičov so školským poriadkom. Informovala ich, že školský poriadok je potrebné si preštudovať na webovej stránke MŠ alebo je k dispozícii aj v MŠ. Rodičia svojím podpisom potvrdia, že boli so školským poriadkom oboznámení a zaväzujú sa dodržiavať jeho ustanovenia. Podpis je potrebné vykonať najneskôr do 30. 9. 2026.

3. Pani riaditeľka informovala rodičov o možnosti záujmového krúžku anglického jazyka a zisťovala záujem rodičov o jeho realizáciu v školskom roku 2026/2027. 

4. Rodičia odsúhlasili prevádzkovú dobu materskej školy od 6:30 hod. do 16:00 hod. Jeden z prítomných rodičov bol proti. O schválení prevádzkovej doby rozhodla väčšina prítomných rodičov. 

5. Pani učiteľka predstavila rodičom formou prezentácie školské akcie, ktoré sa uskutočnili v minulom školskom roku. Súčasťou prezentácie boli aj fotografie z jednotlivých podujatí. 

6. Pani riaditeľka predstavila rodičom plánované školské akcie na školský rok 2026/2027. Zároveň uviedla, že v tomto školskom roku bude väčšia pozornosť venovaná spolupráci s rodičmi a plánuje sa viac spoločných aktivít a podujatí pre deti a rodičov. Termíny jednotlivých akcií budú priebežne aktualizované na webovej stránke MŠ a na nástenke v priestoroch MŠ. 

7. Pani pokladníčka z minulého školského roka oboznámila rodičov s financovaním ZRŠ za uplynulý školský rok a informovala ich, na čo boli použité získané finančné prostriedky z príspevkov ZRŠ. Následne odovzdala finančnú agendu novej pani pokladníčke a oboznámila ju s chodom ZRŠ a spôsobom vedenia poplatkov. Rodičia odsúhlasili nový príspevok ZRŠ vo výške 60 € na dieťa. Príspevok je možné uhradiť aj v dvoch splátkach, pričom druhú polovicu príspevku je potrebné uhradiť najneskôr do 31. 1. 2027.

8. Rodičia boli oboznámení s funkciou a úlohami člena Rady školy. Následne prebehla voľba člena do Rady školy anonymným hlasovaním. Rodičia hlasovaním zvolili nového člena do Rady školy. 

9. Rodičia predškolákov boli oboznámení s povinnosťou plnenia povinného predprimárneho vzdelávania a s povinnou dochádzkou detí. Zároveň boli informovaní o potrebe priniesť deťom úbor na cvičenie. Rodičia boli oboznámení aj so zmenami v spôsobe ospravedlňovania neprítomnosti detí v MŠ. 

10. Vedúca školskej jedálne oboznámila rodičov s chodom školskej jedálne, spôsobom objednávania a odhlasovania stravy a informovala ich o výške stravnej jednotky. 

11. Rodičia boli informovaní o možnosti dobrovoľne priniesť do MŠ hygienické potreby podľa vlastného uváženia. 

12. Počas letných prázdnin obec zabezpečila výmenu matracov na postieľkach v materskej škole.

13. Pani riaditeľka upozornila rodičov na potrebu príchodu detí do MŠ najneskôr do 8:00 hod. O 8:00 hod. sa vchod do MŠ uzamyká. Neskorší príchod je možný len po predchádzajúcej dohode s pedagogickým zamestnancom. 

14. V rámci diskusie neboli zo strany rodičov vznesené žiadne otázky, pripomienky ani podnety.
15. Pani riaditeľka poďakovala všetkým prítomným za účasť a rodičovské združenie ukončila.

Vo Svederníku, dňa 03. 09. 2026
Vypracovala: Bc. Daniela Hranicová
Overila: .................................................... 
Schválila: Mgr. Martina Kršková, riaditeľka MŠ Svederník
UZNESENIE RODIČOVSKÉHO ZDRUŽENIA zo dňa 3.9.2026

Rodičovské združenie berie na vedomie:
1. Informácie o školskom poriadku.
2. Informácie o možnosti záujmového krúžku anglického jazyka.
3. Informácie o plánovaných školských akciách v školskom roku 2026/2027.
4. Informácie o financovaní ZRŠ a vyúčtovaní za uplynulý školský rok.
5. Informácie o povinnom predprimárnom vzdelávaní a dochádzke predškolákov.
6. Informácie o novom spôsobe ospravedlňovania neprítomnosti detí.
7. Informácie vedúcej školskej jedálne o stravovaní, objednávaní a odhlasovaní stravy a o výške stravnej jednotky.
8. Informácie o možnosti dobrovoľného prinesenia hygienických potrieb.
9. Informácie o výmene matracov na postieľkach, ktorú počas letných prázdnin zabezpečila obec.
10. Informácie o povinnosti príchodu detí do MŠ najneskôr do 8:00 hod.
Rodičovské združenie schvaľuje:
1. Prevádzkovú dobu materskej školy od 6:30 hod. do 16:00 hod.
2. Príspevok ZRŠ vo výške 60 € na dieťa. Príspevok je možné uhradiť v dvoch splátkach, pričom druhú polovicu je potrebné uhradiť najneskôr do 31. 1. 2027.
Rodičovské združenie volí:
1. Člena Rady školy za rodičov na základe anonymného hlasovania.
Riaditeľka MŠ ukladá povinnosť:
(1) Oboznámiť sa so školským poriadkom a svojím podpisom potvrdiť oboznámenie sa s jeho obsahom a záväzok dodržiavať jeho ustanovenia.
T: do 30. 9. 2026
Z: zákonní zástupcovia detí
(2) Dodržiavať stanovenú prevádzkovú dobu MŠ od 6:30 hod. do 16:00 hod. a zabezpečiť príchod detí do MŠ najneskôr do 8:00 hod.
T: trvalý
Z: zákonní zástupcovia detí
(3) Uhradiť schválený príspevok ZRŠ vo výške 60 € na dieťa.
T: do 31. 1. 2027
Z: zákonní zástupcovia detí
(4) Zabezpečiť predškolákom potrebný úbor na cvičenie a dodržiavať povinnú dochádzku v rámci povinného predprimárneho vzdelávania.
T: trvalý
Z: zákonní zástupcovia predškolákov
(5) Dodržiavať nový spôsob ospravedlňovania neprítomnosti detí v MŠ.
T: trvalý
Z: zákonní zástupcovia detí
Vo Svederníku, dňa 3. 9. 2026
Vypracovala:
Bc. Daniela Hranicová
Overila:
....................................................
Schválila:
Mgr. Martina Kršková, riaditeľka MŠ Svederník

